16 FÖSTUDAGUR 15. ÁGÚST 2008 MORGUNBLAÐIÐ VIÐSKIPTI / ATHAFNALÍF ÞETTA HELST ... ? ÚRVALSVÍSITALA Kauphallarinnar hækkaði um 0,79% í gær og stóð í lok dags í 4.242 stigum . Atlantic Petroleum hækkaði um 8% í kjölfar frétta um olíufund og Exista um 6,17% . Mesta lækkun dagsins var um 0,91% hjá Atorku og Atlantic Air - ways um 0,49% . Gengi krónunnar styrktist um 1,28% í gær og var loka - gildi gengisvísitölunnar 156 , stig . Gengi Bandaríkjadals var við lokun markaða 81,3 krónur , evru 120,4 krónur og sterlingspunds 152 krón - ur . Hlutabréfavísitölur hækkuðu á norrænum mörkuðum í gær . Sam - norræna vísitalan hækkaði um 1,22% og sú danska um 1,34% . bjarni@mbl.is Hækkun í kauphöll ? HEILDARVELTA kreditkorta var um 3,6 milljörðum meiri í júlímánuði á þessu ári en í sama mánuði í fyrra , á verðlagi hvors mánaðar fyrir sig , og nam 27,2 millj - örðum í ár . Debet - kortavelta dróst hins vegar saman um 4,1 milljarð á sama tíma og nam 34,4 millj - örðum í júlí - mánuði síðast - liðnum . Þetta kemur fram í hagtölum Seðlabankans , sem birtar voru í gær . Í Morgunkorni Greiningar Glitnis segir að tölur Seðlabankans um greiðslukortaveltu gefi sterka vís - bendingu um hraðan viðsnúning einkaneyslu á öðrum ársfjórðungi og ef marka megi greiðslukortaveltu í júlí sé framhald þar á . gretar@mbl.is Sterk vísbending um minni einkaneyslu EIGINFJÁRSTAÐA fjögurra stærstu viðskiptabankanna hér á landi er sterk og þeir geta þolað tölu - verð áföll , samkvæmt tilkynningu frá Fjármálaeftirlitinu ( FME ) . Segir í tilkynningunni að Glitnir banki , Kaupþing banki , Landsbankinn og Straumur-Burðarás standist allir álagspróf FME , sem eftirlitið fram - kvæmir með reglubundnum hætti . Álagspróf FME gerir ráð fyrir að fjármálafyrirtæki standist samtímis áföll í formi tiltekinnar lækkunar á hlutabréfum , markaðsskuldabréf - um , vaxtafrystum / virðisrýrðum út - lánum og fullnustueignum og áhrifa af lækkun á gengi íslensku krónunn - ar án þess að eiginfjárhlutfallið fari niður fyrir lögboðið lágmark . Óróinn tekinn með FME vekur athygli á því í tilkynn - ingunni að álagsprófið miðist við stöðuna á viðkomandi tímapunkti . Þá segir að eiginfjárhlutföll bank - anna í lok annars ársfjórðungs 2008 endurspegli þegar áhrif af óróa á fjármálamörkuðum á seinni hluta ársins 2007 og fyrri hluta þessa árs , þ.e. áður en áhrifin af álagsprófinu eru reiknuð . ? Niðurstöður álagsprófsins sýna að eiginfjárstaða bankanna er sterk og getur þolað töluverð áföll . Stjórn - endur og hluthafar bankanna þurfa að leggja áherslu á að viðhalda sterkri eiginfjárstöðu og jafnvel efla hana , en eiginfjárþörfina þarf reglu - lega að endurmeta með hliðsjón af mismunandi áhættuþáttum í rekstri og stefnu hvers fyrirtækis , ? segir Jónas . gretar@mbl.is Staða bankanna er sterk og þeir þola töluverð áföll Stóru viðskiptabankarnir fjórir standast álagspróf FME atriði væri að málið leystist innan bankakerfisins sjálfs . ? Ekki stendur til að ríkið komi að rekstri banka - stofnana , nema með almennum reglu - og lagasetningum , líkt og þeg - ar settar voru nýjar reglur um að fjármálastofnanir gætu notað fast - eignalán sín sem veð fyrir lánveit - ingum frá Íbúðalánasjóði , ? segir Björgvin . Tillagan samþykkt í dag L 52159 Ríkið kemur SPM ekki til hjálpar með sértækum hætti L 52159 Tillaga um aðkomu Kaupþings lögð fyrir fulltrúaráð í dag Morgunblaðið / hag Tap Áætlað tap samstæðu Sparisjóðs Mýrasýslu á fyrstu sex mánuðum ársins var um 4,6 milljarðar króna , samkvæmt bráðabirgðauppgjöri sjóðsins . Eftir Bjarna Ólafsson bjarni@mbl.is SVEITARSTJÓRN Borgarbyggðar samþykkti á fundi í gær að leggja það til við fulltrúaráð Sparisjóðs Mýrasýslu að samþykkja tillögu , sem lögð verður fyrir ráðið í dag , um nýjar samþykktir sjóðsins . Breyt - ingarnar fela m.a. í sér aukningu stofnfjár SPM um tvo milljarða króna og innkomu Kaupþings og annarra fjárfesta í eigendahóp spari - sjóðsins . Má því fastlega gera ráð fyrir því að tillagan verði samþykkt á morg - un . Þá átti sveitarstjórnin í gærmorg - un fund með Björgvin G. Sigurðs - syni , viðskiptaráðherra , þar sem honum var kynnt staða mála . ? Þar kom fram , sem við vissum reyndar fyrir , að ríkið mun ekki koma sjóðn - um til aðstoðar með sértækum að - gerðum , ? segir Páll . Á íbúafundi , sem haldinn var í Borgarnesi á miðvikudag um mál - efni SPM , kom fram gagnrýni á stjórn sjóðs og sveitarfélags fyrir að hafa ekki leitað til ríkisvaldsins um aðstoð áður en samkomulag var gert við Kaupþing um aðkomu að spari - sjóðnum . Segir Páll að óformlegar þreifingar í þá átt hafi hins vegar mjög fljótt leitt í ljós að sértækra að - gerða væri ekki að vænta úr þeirri átt . Björgvin segir stöðu sparisjóðsins dapurlega , en það væri afdráttarlaus afstaða ríkisstjórnarinnar að megin - Í HNOTSKURN » Samkvæmt tillögunni verður stofnfé SPM aukið um tvo milljarða , en er nú 500 milljónir . » Eftir aukningu verði 70% stofnfjár í eigu Kaupþings , 20% í eigu Borgarbyggðar og 10% í eigu annarra hluthafa . ÓFRIÐURINN í Georgíu hefur haft neikvæð áhrif á gengi rússneskra hlutabréfa að undanförnu . Þeg - ar það bætist við miklar lækkanir á heimsmark - aðsverði á olíu , frá því það var í hæstu hæðum í byrjun júlímánaðar , hefur útkoman orðið ein mesta lækkun á hlutabréfavísitölu í samanburði við aðrar hlutabréfavísitölur í stærstu kauphöllum heimsins . Rússneska hlutabréfavísitalan RTS ( Russian Trading System ) , sem sett var á fót árið 1995 að fyr - irmynd Nasdaq-vísitölunnar bandarísku , hefur lækkað mest allra hlutabréfavísitalna í 20 stærstu kauphöllum heimsins , samkvæmt samantekt Bloomberg-fréttastofunnar . Frá lokum júnímánað - ar hefur RTS-vísitalan lækkað um 23% , þrátt fyrir að hafa hækkað um liðlega 3% í kjölfar þess að Dmitry Medvedev , forseti Rússlands , tilkynnti í vikunni að hernðaðaraðgerðir í Georgíu hefðu verið stöðvaðar . RTS-hlutabréfavísitalan , sem samanstendur af 48 rússneskum félögum , hefur ekki verið lægri síð - an í mars 2006 . Frá árinu 2001 til ársloka 2005 hækkaði vísitalan um tæplega 700% og um önnur 66% á árinu 2006 . Samanlagt fjórtánfaldaðist RTS - vísitalan á þeim tíma sem Vladimir Putin , núver - andi forsætisráðherra Rússlands , sat í stóli forseta , eða frá árinu 2000 til 2008 . Á sama tíma og RTS-vísitalan hefur fallið um 23% , þ.e. frá lokum júní til dagsins í dag , hefur úr - valsvísitalan í Kauphöllinni á Íslandi lækkað um 3% . Dow Jones-vísitalan í Bandaríkjunum hefur hins vegar hækkað um svipað hlutfall á sama tíma . Átökin hafa áhrif Rússnesk hlutabréf falla í verði vegna átakanna í Georgíu og lækkunar á heimsmarkaðsverði á olíu Reuters Óvissa Átökin í Georgíu hafa valdið nokkurri óvissu á rússneskum hlutabréfamarkaði . Eftir Grétar Júníus Guðmundsson gretar@mbl.is BJÖRGVIN G. Sigurðsson , við - skiptaráðherra , segir vinnu við nýtt frumvarp um sparisjóði á lokastigi og að hann stefni á að leggja það fyrir nýtt þing í októ - ber . ? Frumvarpinu er ætlað að straumlínulaga stöðu sparisjóð - anna og jafna stöðu þeirra gagnvart öðrum fjármálafyrirtækjum . Þá verða í frumvarpinu ákvæði um hlutverk samfélagssjóða sparisjóðanna . ? Þá segir hann að með frumvarpinu verði reynt að jafna stöðu stofn - fjáreigenda í sparisjóðum til móts við stöðu hlutafjáreigenda í hluta - félögum . Frumvarp lagt fram í haust Björgvin G. Sigurðsson ? SAMDRÁTTUR varð á evrusvæðinu á öðrum fjórðungi þessa árs , þ.e. frá apríl til júní , í fyrsta skipti frá því evr - an kom til sögunnar fyrir áratug . Landsframleiðsla í ríkjunum 15 sem tilheyra evrusvæðinu dróst að meðaltali saman um 0,2% á tíma - bilinu , samkvæmt mælingum Euro - stat , hagstofu Evrópusambandsins . Segir í frétt á fréttavef Financial Times að þessi tíðindi séu mikil breyting frá því sem var , því hag - vöxtur á evrusvæðinu hafi verið 0,7% á fyrsta fjórðungi ársins . Þá segir að evrusvæðið hafi liðið fyrir hækkun á orkukostnaði og áhrifum þess á neyslu almennings , og einnig hafi al - mennur samdráttur í hagkerfum heimsins ekki farið framhjá svæð - inu . Landsframleiðsla í stærsta hag - kerfi evrusvæðisins , Þýskalandi , dróst saman um 0,5% að raunvirði á öðrum fjórðungi ársins . Í öðru stærsta hagkerfinu , Frakklandi , var samdrátturinn 0,3% . gretar@mbl.is Fyrsti samdráttur á evrusvæði frá upphafi